Document ID: 32013R1402

PROVEDBENA UREDBA KOMISIJE (EU) br. 1402/2013
оd 19. prosinca 2013.
o smanjenju ribolovnih kvota za određene stokove u 2013. zbog prelova drugih stokova u prethodnoj godini i o izmjeni Provedbene Uredbe br. (EU) 770/2013 u pogledu količina koje će se smanjiti u narednim godinama
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 105. stavke 1., 2., 3. i 5.,
budući da:
(1)
Ribolovne kvote za 2012. utvrđene su:
-
Uredbom Vijeća (EU) br. 1225/2010 od 13. prosinca 2012. o utvrđivanju ribolovnih mogućnosti plovila EU-a za riblje stokove određenih dubokomorskih ribljih vrsta za 2011. i 2012. (2),
-
Uredbom Vijeća (EU) br. 1256/2011 od 30. studenoga 2011. o određivanju ribolovnih mogućnosti koje se primjenjuju na određene riblje stokove i skupine ribljih stokova u Baltičkom moru za 2012. i o izmjeni Uredbe (EU) br. 1124/2010 (3),
-
Uredbom Vijeća (EU) br. 5/2012 od 19. prosinca 2011. o utvrđivanju ribolovnih mogućnosti koje se primjenjuju na određene riblje stokove i skupine ribljih stokova u Crnom moru za 2012. (4),
-
Uredbom Vijeća (EU) br. 43/2012 od 17. siječnja 2012. o utvrđivanju ribolovnih mogućnosti dostupnih plovilima EU-a za 2012. za određene riblje stokove i skupine ribljih stokova koji ne podliježu međunarodnim pregovorima ili sporazumima (5), i
-
Uredbom Vijeća (EU) br. 44/2012 od 17. siječnja 2012. o utvrđivanju ribolovnih mogućnosti za 2012. dostupnih u vodama EU-a i plovilima EU-a u određenim vodama izvan EU-a za određene riblje stokove i skupine ribljih stokova koji podliježu međunarodnim pregovorima ili sporazumima (6).
(2)
Ribolovne kvote za 2013. utvrđene su:
-
Uredbom Vijeća (EU) br. 1262/2012 od 20. prosinca 2012. o utvrđivanju ribolovnih mogućnosti za plovila EU-a za određene dubokomorske riblje stokove za 2013. i 2014. (7),
-
Uredbom Vijeća (EU) br. 1088/2012 od 20. studenoga 2012. o utvrđivanju za 2013. ribolovnih mogućnosti za određene riblje stokove i skupine ribljih stokova koje se primjenjuju u Baltičkom moru (8),
-
Uredbom Vijeća (EU) br. 1261/2012 od 20. prosinca 2012. o utvrđivanju ribolovnih mogućnosti za određene riblje stokove i skupine ribljih stokova koji se primjenjuju u Crnom moru za 2013. (9),
-
Uredbom Vijeća (EU) br. 39/2013 od 21. siječnja 2013. o utvrđivanju ribolovnih mogućnosti za 2013. dostupne plovilima EU-a za određene riblje stokove i skupine ribljih stokova koje ne podliježu međunarodnim pregovorima ili sporazumima (10), i
-
Uredbom Vijeća (EU) br. 40/2013 od 21. siječnja 2013. o utvrđivanju za 2013. mogućnosti ribolova dostupnih u vodama Unije i, za plovila EU-a, u određenim vodama izvan EU-a za određene riblje stokove i skupine ribljih stokova koji podliježu međunarodnim pregovorima ili sporazumima (11).
(3)
U skladu s člankom 105. stavkom 1. Uredbe (EZ) 1224/2009, ako utvrdi da je neka država članica prekoračila ribolovne kvote koje su joj dodijeljene, Komisija će smanjiti buduće ribolovne kvote te države članice.
(4)
Člankom 105. stavkom 5. Uredbe (EZ) br. 1224/2009 predviđeno je da ako nije moguće smanjiti kvotu za prelovljeni stok u godini nakon prelova jer dotična država članica nema kvotu na raspolaganju, trebalo bi provesti smanjenja za druge stokove u istom zemljopisnom području ili s istom komercijalnom vrijednošću. U skladu s Komunikacijom Komisije br. 2012/C 72/07 (12) takva bi se smanjenja trebala po mogućnosti provoditi na kvotama dodijeljenima za stokove koje lovi ista flota koja je prelovila kvotu, uzimajući u obzir potrebu za sprečavanjem odbacivanja ulova u mješovitim ribarstvima.
(5)
Za određene države članice nije bilo moguće Provedbenom Uredbom (EU) br. 770/2013 smanjiti kvote dodijeljene za prelovljene stokove jer te kvote nisu bile na raspolaganju tim državama članicama u 2013. godini.
(6)
Dotične države članice upoznate su s predloženim smanjenjima kvota dodijeljenih za druge stokove koji nisu prelovljeni stokovi.
(7)
Litva je prelovila svoju kvotu za stok šaruna JAX/2A-14 (šarun i povezani prilov u vodama EU-a zona ICES-a II.a i IV.a, zona ICES-a VI., VII.a-c,VII.e-k, VIII.a, VIII.b, VIII.d i VIII.e, u vodama EU-a i međunarodnima vodama zone ICES-a V.b i u međunarodnim vodama zona ICES-a XII. i XIV.) za 606,119 tona. Budući da Litva u 2013. nema na raspolaganju kvotu za JAX/2A-14, zatražila je smanjenje kvote za stok velikog srebrnjaka u istom zemljopisnom području ARU/567 (stok velikog srebrnjaka u vodama EU-a i međunarodnim vodama zona ICES-a V., VI. i VII.). Budući da je Litva podastrla dokaze o važnoj razlici u prosječnoj vrijednosti ovih dviju komercijalnih vrsta tijekom predmetnog razdoblja i s obzirom na to da se stanje očuvanosti ovih dviju vrsta čini usporedivim, trebalo bi utvrditi smanjenje na 400 tona za ARU/567.
(8)
Smanjenje kvota za druge stokove koji nisu prelovljeni stokovi, kako je predviđeno ovom Uredbom, trebalo bi primijeniti ne dovodeći u pitanje smanjenja kvota za 2013. u skladu s
-
Uredbom Komisije (EU) br. 165/2011 (13),
-
Provedbenom uredbom Komisije (EU) br. 185/2013 (14).
(9)
Provedbenom uredbom Komisije (EU) br. 770/2013 (15) utvrđena su smanjenja ribolovnih kvota za određene stokove za 2013. zbog prelova u prethodnim godinama.
(10)
Čini se da su određena smanjenja predviđena Provedbenom uredbom (EU) br. 770/2013 veća od prilagođene kvote koja je na raspolaganju za 2013. godinu pa se stoga ne mogu provesti u cijelosti u toj kvoti. U skladu s Komunikacijom Komisije br. 2012/C 72/07, preostale količine trebale bi se oduzeti od prilagođenih kvota koje će biti dostupne u narednim godinama.
(11)
Provedbenu uredbu (EU) br. 770/2013 stoga bi na odgovarajući način trebalo izmijeniti,
DONIJELA JE OVU UREDBU:
Članak 1.
1. Ribolovne kvote za 2013. godinu iz Priloga I. ovoj Uredbi smanjuju se oduzimanjem od drugih stokova utvrđenim u Prilogu.
2. Stavak 1. primjenjuje se ne dovodeći u pitanje smanjenja predviđena Uredbom (EU) br. 165/2011 i Provedbenom uredbom (EU) br. 185/2013.
Članak 2.
Prilog Provedbenoj uredbi (EU) br. 770/2013 zamjenjuje se tekstom iz Priloga II. ovoj Uredbi.
Članak 3.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. prosinca 2013.

Labels: 20
6